"Au schimbat fața echipei!"-Laude pentru transferurile efectuate de Dinamo în fereastra din iarnă!
Dinamo se luptă în acest an pentru a se menține în Liga 1. "Câinii" au realizat mai multe transferuri în această iarnă, ale căror impact s-a văzut atât în jocul prestat cât și în rezultatele obținute de echipă.
Dan Alexa a analizat noul mijloc al formației pregătite de Zeljko Kopic. Actualul tehnician de la CS Tunari i-a lăudat pe jucătorii aduși în compartimentul median.
"Au schimbat fața echipei!"
"Cei aduși în mercato-ul invernal au schimbat mult fața echipei, amintindu-i pe Gnahore sau Pavicic, doi mijlocași care au schimbat fața echipei. Dinamo a avut multe probleme la mijloc. Cei doi sunt foarte importanți în angrenajul echipei", a spus Dan Alexa, potrivit GSP.ro.